برز إسم فاطمة الزهراء المنصوري، وزيرة إعداد التراب الوطني والتعمير والإسكان وسياسة المدينة، بقوة خلال سنة 2021، خاصة خلال فترة التشاور الحكومي بين رئيس الحكومة المكلف أن ذلك والأمين العام لحزب الأصالة والمعاصرة. المراكشية المنصوري حتى هي بين العيالات الكَادات اللي شقو طريقهم بنفسهم. تعتبر أول مرا تترأس جماعة مراكش وتزادت فعائلة تنحدر من منطقة الرحامنة، والأب ديالها هو عبد الرحمن المنصري اللي كان باشا فمراكش لمدة ديال 8 سنوات، وهو الشخصية اللي تأثرات بزاف بيها خصوصا مللي كانت صغيرة. المنصوري عندها تكوينات مختلفة. حاصلة على دبلوم في قانون الأعمال من جامعة نيويورك فميريكان، وعام 1999 خدات دبلوم الدراسات المعمقة “DEA” فقانون عقود الأعمال من جامعة مونبليي بفرنسا، وعندها إجازة في القانون الخاص جامعة محمد الخامس كانت خداتها فـ1998. المنصوري توجات بألقاب كثيرة وبرز إسمها فالتشكيلة الحكومية التالية وكيوصفوها بمهندسة حزب “التراكتور” التي تترأس مجلسه الوطني. وكانت تختارت كأقوى مرا قيادية شابة في القارة الإفريقية تأثيرا ونفوذا، كما جاء في مجلس “فوربيس” الأمريكية. دخلات لوزارة من أكبر الوزارات اللي فيها المشاكل. لكن بغات تواجه أي حاجة فيها الشبهات. بدات تفتح ملفات حساسة وكبيرة بزاف وكعات على مدراء الوكالات الحضرية بسباب تأخير بعض المشاريع وأيضا بسباب اختلالات تدبيرية. المنصوري نقدرو نقولو بللي هي من أقوى العيالات المغربيات اللي قادرات يواجهو الفساد ويقومو بالإصلاح من موقع المسؤولية. 
شخصيات ماركاو 2021.. الوزيرة المنصوري دارت بلاصتها بامتياز فمدينتها ووطنيا خدامة على ملفات فساد فوزارة مهمة